OzLabs/hebrew-wiki-articles huggingface dataset:
הכוחות המזוינים של סן מרינו

הכוחות המזוינים של סן מרינו (באיטלקית: Forze Armate Sammarinesi) מתייחס לכוחות ההגנה הצבאיים הלאומיים של הרפובליקה של סן מרינו. הם נחשבים לכוחות הצבאיים הקטנים בעולם, כאשר לענפי הכוחות השונים יש תפקידים מגוונים ביניהם: ביצוע תפקידים טקסיים, סיור בגבולות, שמירה על מבני ממשלה וסיוע למשטרה בתיקים פליליים גדולים. בנוסף קיימת ז'נדרמריה צבאית המהווה חלק מהכוחות הצבאיים של הרפובליקה. כל הכוח הצבאי של סן מרינו תלוי בשיתוף פעולה של כוחות במשרה מלאה ועמיתיהם המתנדבים (המכונים ), או כוח צבאי התנדבותי. ההגנה הלאומית במקרה של מעצמה עולמית תוקפנית היא באחריות הכוחות המזוינים של איטליה, כפי שנקבע בהסדר.<ref>See the [https://www.cia.gov/the-world-factbook/countries/san-marino/ CIA World Factbook] for reference, and further military details.</ref> אין שירות חובה, אולם בנסיבות מיוחדות ניתן לגייס אזרחים בגילאי 16 עד 55 להגנה על המדינה.

== ענפים צבאיים ==
{| class="wikitable"
|+
!חיל
! בעברית
! כוח אדם
! הדרגה הגבוהה ביותר
|-
| 
| הפיקוד העליון של המיליציות
|
| גנרל
|-
| - 
| שירות בריאות צבאי
|
| קצין בכיר
|-
| 
| חיל הקשת
| 70
|
|-
| 
| פלוגת המליציות המאוחדת
| 80
| קפטן
|-
| - 
| להקה צבאית
| 60
| לוטננט
|-
| 
| משמר המועצה הגדולה והכללית
| 60
| קפטן
|-
| 
| משמר הסלע
|
| קולונל
|-
| - 
| משמר פלוגת הסלע תותחנים
| 45
| קפטן
|-
| - 
| משמר ליבת הסלע
| 40
| קפטן
|-
| 
| חיל הז'נדרמריה של הרפובליקה של סן מרינו
| 90
| קולונל
|}

=== חיל הקשת ===
אף על פי שפעם החיל היה מרכזי בצבא סן מרינו, חיל הקשת הוא כיום כוח טקסי לחלוטין של כ-70 חיילים מתנדבים.<ref name="Quoted here"></ref> לחיל יש היסטוריה מתמשכת מאז הוא אוזכר לראשונה בחוקים הלאומיים של 1295. הוא תואר על ידי הממשלה כ"ההרכב הצבאי הוותיק ביותר ברפובליקה",<ref name="Quoted here" /> מדיו הם בעיצוב מימי הביניים, ואף על פי שזו יחידה צבאית סטטוטורית, אין לה תפקיד צבאי ממשי כיום.<ref name="Quoted here" /> באמצע המאה העשרים חיל הקשת הפך ברובו ללא פעיל, מלבד מצעד בחגים, אך בשנת 1956 התחדש הנוהג לאמן את חברי החיל בירי קשת מוצלב, והוקמה 'פדרציית קשת צולבת' כדי לעודד תחרות באמנות זו, כך שליחידה (אם כי עדיין טקסית לחלוטין באופייה) יש שוב קיום פעיל מאוד.<ref>The Federation maintains a website, which may be [http://www.federazionebalestrieri.sm viewed here].</ref>
המועצה הגדולה והכללית.]]

=== הז'נדרמריה ===
רכב [[סובארו של הז'נדרמריה]]
חיל הז'נדרמריה של סן מרינו הוקם ב-1842 והוא תחת בשליטתו של שר החוץ. מהמשרתים בתפקיד הם בעלי אחריות להגנה על האזרחים ורכושם ולשמירה על החוק והסדר.<ref name="guidelines"></ref>

הז'נדרמריה רשאית להיעזר במשטרה העירונית במקרים של פשיעה חמורה או ביטחון לאומי.

==== המשטרה העירונית ====
המשטרה העירונית () אינה חלק מהכוחות המזוינים של סן מרינו, אך היא עובדת איתם בשיתוף פעולה הדוק ובמיוחד עם הז'נדרמריה. היא אחראית על שיטור בקהילות המקומיות ועל בקרת תנועה. המשטרה העירונית מחויבת על פי חוק לשתף פעולה עם הז'נדרמריה בשיטור המדינה.

==קישורים חיצוניים==

== הערות שוליים ==

קטגוריה:סן מרינו: צבא וביטחון
גודמן ליפקינד

הרב גודמן ליפקינד (27 ביוני 1878 - 1 במאי 1973) היה רב רפורמי לונדוני שהיגר לארצות הברית. מכותבי האנציקלופדיה היהודית.

ליפקינד כיהן כרבן של כמה קהילות ברחבי ארצות הברית, וזכור בשל היותו האב-טיפוס לדיוקנו של 'יוסף סטרליצקי', הרב שהיגר לאמריקה, בספר ילדי הגטו של ישראל זנגוויל.

==ביוגרפיה==
נולד לג'ון ולרבקה ליפקינד בווייטצ'אפל, לונדון. הוא התמחה כרב ואף היה שותף לכתיבת ערכים ב. בראשית המאה ה-20 היגר לארצות הברית ובה נשא במשרות רבנות בקהילות שונות של היהדות הרפורמית. רישומים על אודות חלק מהקהילות שבהן שימש השתמרו בעיתונות התקופה.

ב-13 ביוני 1911 דיווח המילווקי ג'ורנל כי קהילת 'אחדות ישראל' בצ'סטרפילד מיזורי (השם העברי הרשמי של הקהילה, המכונה בשמה הלועזי: United Hebrew Congregation, המוכרת בראשי התיבות: UHC ), שתוארה בכתב העת כ"קהילה העברית הגדולה בארצות הברית", בחרה ברב גודמן ליפקינד, עד אז רבה של קהילת "סיני" במילווקי, לרשת את הנרי מסינג כרבה החדש של הקהילה. הוא שימש בתפקידו זה עד 1914.

ב-15 באוקטובר 1915, דיווח הניו יורק טיימס על נישואיו של ליפקינד לשרלוט ג'. האריס בטמפל של רחוב שמונים ושש, שבו כיהן אז כרב.

עד 1926 כיהן כרב של טמפל "Gates of Heaven" ("שערי גן עדן") בסקנקטדי, ניו יורק.

את שנותיו האחרונות עשה בלונג ביץ' שבה נפטר ב-1 במאי 1973.

==קישורים חיצוניים==
* [http://www.findagrave.com/cgi-bin/fg.cgi?page=gr&GSvcid=256081&GRid=83732591& קברו של ] באתר Find a Grave

קטגוריה:רבנים בריטים
קטגוריה:מהגרים מבריטניה לארצות הברית
קטגוריה:רבנים רפורמים אמריקאים
קטגוריה:אמריקאים שנולדו ב-1878
קטגוריה:אמריקאים שנפטרו ב-1973
קרב החצר

קרב החצר (באנגלית: The Barnyard Battle) הוא סרט הנפשה קצר אמריקאי של מיקי מאוס שיצא לראשונה בשנת 1929, כחלק מסדרת הסרטים "מיקי מאוס".<ref name="ultimate"></ref> זהו הסרט השביעי של מיקי מאוס והרביעי שיצא באותה השנה.<ref></ref> כפי שכותרת הסרט מרמזת, הוא מציג קרב בין צבא פולש של חתולים וצבא של עכברים שמנסים להגן על בתיהם וחוותיהם.

== עלילה ==
פיט רגל-עץ מתואר כחייל מוביל של צבא החתולים, ומיקי כמתגייס של צבא העכברים, לא לפני שעבר בדיקה גופנית לצורך הגיוס לצבא, סצנה זו מתארת את מיקי הופך לנושא להתעללות פיזית ורגשית. לאחר שעבר את הבחינה, הוא מקבל מקלע ונשלח לקרב. מאמצי הלחימה של מיקי קומיים במראם אך מוכיחים את עצמם כיעילים מספיק כדי לאלץ את האויב לסגת. בסופו של דבר, מיקי מכה בפטיש על ראשם של שורת חיילים מסתערים, ומתקבל בתשועות כגיבור על ידי חבריו החיילים.

== הפקה ==
סרט זה בולט בתור הראשון שמציג את מיקי כחייל והראשון שמציב אותו בקרב. סצנת הבדיקה הגופנית נערכה מאז לעיתים קרובות, עקב היותה מטרידה במידה מסוימת. עם זאת, צופים מודרניים הצביעו תכופות על סצנה זו כעל הבלתי נשכחת ביותר מהסרטים הקצרים.<ref></ref>

היה תקדים בסרטים המצוירים של דיסני בשליחת הדמות הראשית למלחמה: יוליוס החתול מזמן צבא בסרט "Alice's Little Parade" משנת 1926 מסדרת "קומדיות אליס", ואוסוולד הארנב שיוצא למלחמה בסרט המצויר משנת 1927, "!Great Guns".<ref name="ultimate" />

הקצין עכבר שצועק "פלוגה, צעד קדימה!" הוא דמות היונק הראשונה בסרטים המצוירים של מיקי מאוס שאומרת משפט שלם. לפני כן, התקשורת בין דמויות הייתה רק בצלילים חד-הברתיים וצחוקים, או במקרה של מיני מאוס, האיחול, "יו-הו!".<ref name="movies"></ref> התוכי ב"ספינת הקיטור וילי" אמר גם הוא שני משפטים מלאים, מה שהפך אותו לדמות הראשונה הממשית בסדרה שמדברת.

זהו הסרט האחרון של מיקי מאוס בו מיקי מוצג בגודל של עכבר בין המון עכברים אחרים; לאחר מכן, מיקי ומיני הפכו לעכברים היחידים שחיים בעולם של חיות מואנשות אחרות.<ref name="movies" />

הסרט לא הציג באופן בירור את המלחמה שתיאר, אם כי החתולים מתוארים כחבושים בקסדות צבאיות דומות לאלו ששימשו את הקיסרות הגרמנית במהלך מלחמת העולם הראשונה. מנגד, העכברים צועדים לקרב למנגינת "דיקסי", שיר שנכתב בשנת 1859. השיר היה פופולרי בקרב הכוחות של קונפדרציית המדינות של אמריקה במהלך מלחמת האזרחים האמריקנית. ניצחונם של העכברים נחגג בלחן של "Battle Cry of Freedom", הידוע כפופולרי בקרב כוחות ארצות הברית במהלך אותה מלחמה. בכל מקרה, שתי המלחמות היו עדיין בזיכרון החי של הקהל בזמן יציאת הסרט ולכן ייתכן שהפרטים שהוזכרו נועדו להתייחסויות מוכרות לשניהם.

מכיוון שהחתולים חובשים קסדות הדומות לפיקלהאובה גרמנית, הסרט נאסר בגרמניה בשנת 1930 בטענה שהוא "פוגע בכבוד הלאומי".<ref></ref>

== מורשת והשראה ==
מיני-משחק בסגנון LCD Game & Watch שמופיע במשחק הווידאו Kingdom Hearts III משנת 2019 מבוסס על סרט קצר זה.

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:סרטי שחור-לבן אמריקאיים
בא לשכונה בחור חדש

בא לשכונה בחור חדש הוא סינגל שהוקלט על ידי הזמר הישראלי אלון אולארצ'יק. השיר יצא לאור בשנת 1984, והוא נכלל כרצועה השנייה באלבום הבכורה של הזמר, "אולארצ'יק".

== כתיבה והשמעה ==
השיר נכתב, הולחן והופק על ידי אולארצ'יק. קרדיט נוסף, על תהליך עיבודו, נזקף לאיתן גדרון, שעבד לימים עם אולארצ'יק במספר סינגלים נוספים שהוציא לאור. השיר מושמע מפיה של בחורה, הנרגשת לבואו של בחור חדש לשכונה, וכיתר בנות השכונה רוצה אף היא להקסים אותו.

"בא לשכונה בחור חדש" הוצג כמועמד לכניסה למצעד הפזמונים השבועי של רשת ג' ב-18 בדצמבר 1984. בשבוע לאחר מכן דורג במקום ה-23. ב-29 בינואר עלה למקום הראשון, שם שהה שלושה שבועות רצופים. ב-12 במרץ יצא מהדירוג השבועי לאחר שצעד בו במשך עשרה שבועות רצופים. במצעד הפזמונים של שנת ה'תשמ"ה הגיע השיר למקום ה-13.

== מיקומי שיא ==

==קישורים חיצוניים==
* 
* 

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:שירים שהופקו על ידי איתן גדרון
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
איתן גדרון

איתן גדרון (נולד ב-26 בדצמבר 1952) הוא מפיק מוזיקלי, בסיסט, מלחין ויזם ישראלי. גדרון הפיק וכתב עשרות אלבומים ושירים ישראליים.

== ביוגרפיה ==
גדרון שירת בלהקת הנח"ל. חבריו לתזמורת היו יהודה עדר (שלימים גם הפך לבעלה של מיקי קם), אריק רודיך, רון פיש ושגיא קרפ, ואילו הסולנים אותם ליווה היו אסתר אלעד, מיכל (מיקי) קם, איציק גייר וגורי סגל. עם סיום תקופת השירות הצטרף ב-1971 לשלישיית מישה סגל. בהרכב היו חברים מישה סגל (סולן), דוד שנן (תופים), יוסי מנחם (יחד עם גדרון על הבס), סוזן דבור ופרן אבני (סולניות משנה). יחד הוציאו שני שירים שזכו להצלחה במצעד הפזמונים של רשת ג', "שיר החרדל" ו"האנשים אשר אהבתי". בשנת 1972 התפרק ההרכב.

ב-1974 הקים עם שלום חנוך, אריאל זילבר, מאיר ישראל ויהודה עדר את להקת תמוז. אלבומה הראשון והיחיד, "סוף עונת התפוזים", יצא לאור ב-23 בפברואר 1976 וכלל כמה להיטים: "ככה את רצית אותי" ו"סוף עונת התפוזים", שדורגו במקומות ה-17 והשביעי בהתאמה במצעד הפזמונים השנתי של רשת ג'. בדומה לשלישיית מישה סגל גם ההרכב הזה התפרק לאחר שנתיים של פעילות.

באוגוסט 1981 יצא השיר "במקום הכי נמוך בתל אביב" לאור, בביצועה של אסתר שמיר ובהפקתו של גדרון. זה רשם את חזרתו לתחום המוזיקה אחרי חמש שנות הפסקה. גדרון המשיך לעבוד עם חברי להקת תמוז לשעבר והפיק את "הנה אנו המיואשים" ו"בחברה להגנת הטבע" של זילבר. בשנת 1985 הפיק יחד עם אלון אולארצ'יק את שיריו "גלים גלים", "או שאתה שר או שלוקחים אותך מפה" (בהשתתפות טנגו), "היא הולכת בדרכים" ו"בא לשכונה בחור חדש".

לאחר קריירת המוזיקה שלו הקים יחד עם ניר לויתן את חברת "גדרון לויתן - ציוד אודיו מקצועי" העוסקת ביבוא ומכירה של ציוד אודיו. גדרון מתגורר בתל אביב ונשוי לשחקנית עירית גדרון.
== קישורים חיצוניים ==
 

== הערות שוליים ==

קטגוריה:בוגרי תיכון חדש
קטגוריה:חברי להקת הנח"ל
קטגוריה:חברי להקת תמוז
קטגוריה:בוגרי מכללת ברקלי למוזיקה 
קטגוריה:בסיסטים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:תל אביב-יפו: אישים
קטגוריה:ישראלים שנולדו ב-1952
רכס מסה

רכס מסה (באנגלית: Mesa Range) הוא רכס הרי שולחן (מסות) הממוקם בראשו של קרחון רניק באזור חוף פנל של ארץ ויקטוריה, שבאנטארקטיקה.

== היסטוריה ==
=== מקור השם ===

המחלקה הצפונית של משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה לרכס את שמו.

השם תיאורי.

== גאוגרפיה ==

מסה
מסה
מסה
החיים הם קברט

החיים הם קברט הוא מחזמר להיטים מקורי של התיאטרון הקאמרי שעלה לרגל חגיגות 75 שנה לתיאטרון.

במחזמר מככב איציק כהן ולצידו דנה פרידר/רונה-לי שמעון, גל פופולר, רויטל זלצמן, עופרי ביטרמן, נוי הלפרין, ירדן ניקפהמה ועוד.

==תקציר העלילה==
אלברט (איציק כהן), לבוש בפיג'מה, יושב על ספה בדירת אמו המנוחה. תוך שבירת הקיר הרביעי, אלברט משתף את הצופים בסיפורים מילדותו, כבן של שחקנית שבעברה שיחקה בכל מחזות הזמר הגדולים, רגעים אותם הוא משחזר עם אוסף התקליטים ומכשיר הגרמופון שלו.

==רשימת המחזות על פי סדר הופעתם==

==ראו גם==
* ברנשים וחלומות

==קישורים חיצוניים==
* (אתר התיאטרון הקאמרי)
* 
קטגוריה:מחזות זמר להיטים
קטגוריה:מחזות זמר ישראליים
קטגוריה:מחזות משנות ה-2020
רן פרידמן

רן פרידמן (נולד בשנת 1984) הוא קצין בצה"ל בדרגת אלוף-משנה, המשמש מפקד חטיבה 226. קודם לכן שימש מפקד יחידת מגלן ומפקד גדוד 202. מיועד לשמש קצין אג"ם של פיקוד המרכז.<ref name=":0"></ref>

== ביוגרפיה ==
עם גיוסו לצה"ל בשנת 2002, התנדב פרידמן לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. לאחר מכן לחם במלחמת לבנון השנייה ושימש כמפקד פלוגה בגדוד. בהמשך שימש מפקד פלגה ביחידת מגלן. לאחר מכן שימש כסגן מפקד גדוד 101 בין השנים 2013–2014 כולל בזמן מבצע צוק איתן. בהמשך שימש כסגן מפקד יחידת מגלן בין השנים 2014–2015. לאחר מכן היה מפקד מחזור בבא"ח צנחנים. בתפקידו הבא היה קצין אג"ם של חטיבת עוז.

בשנת 2018 הועלה לדרגת סא"ל ומונה למפקד גדוד 202, תפקיד בו שירת עד שנת 2020. לאחר מכן מונה למפקד יחידת מגלן, ושימש בתפקיד בין השנים 2020–2022. הוא הוביל אותה בין היתר בפעילות מבצעית בגבול הצפון ובמבצע שומר החומות. בספטמבר 2022 הועלה לדרגת אל"ם ומונה למפקד חטיבה 226. במרץ 2023 הוכרז על מינויי לקצין האג"ם של פיקוד המרכז.<ref name=":0" />

== קישורים חיצוניים ==
* 
;מפרי עטו:
* 

== הערות שוליים ==

קטגוריה:מפקדי גדודים בחטיבת הצנחנים
קטגוריה:מפקדי יחידת מגלן
קטגוריה:מפקדי חטיבה 226
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1984
DR Movie

DR Movie הוא אולפן הנפשה דרום קוריאני שהוקם בסיאול בשנת 1990 ומפיק מנגות ואנימציה. החל משנת 1991 האולפן עובד בשיתוף עם האולפן היפני Madhouse.

== היסטוריה ==
בינואר 1990 הוקם DR Movie בסיאול, בירת דרום קוריאה על ידי ג'ונג ג'ונג-גיון המנכ"ל הנוכחי של החברה. מספר העובדים אז עמד על כעשרים איש.

מאז 1991 החל האולפן לעבוד בשיתוף פעולה עם אולפן ההנפשה היפני Madhouse תוך התמקדות בקבלנות משנה בביצוע עבודות גימור. בשנת 2006 עברה החברה לשליטת Madhouse.

בשנת 2006, חברת האם של Madhouse באותה תקופה, iXIT Corporation , השקיעה באולפן 600 מיליון ין<ref></ref>.

=== כיום ===
כיום, הסטודיו לרוב לוקח על עצמו עבודות מחברות הפקת הנפשה אמריקאיות כמו ניקלודיאון והאחים וורנר הנפשה, וחברות יפניות כמו סאן רייז, Gonzo , סטודיו ג'יבלי ו-Tezuka Productions , תוך התמקדות במנגות, אנימציה וגימור.

== מטות ==
לחברה מטות ברחבי העולם, בערים לוס אנג'לס שבארצות הברית, טוקיו שביפן, וצ'ינגדאו בסין.

בנוסף לאולפן הראשי בסיאול, חברת DR Movie מחזיקה אולפן הפקה נוסף אשר שוכן בעיר פוסאן ומכונה Busan DR.

== הפקות ==
{| class="wikitable"
!שנה
!שם
!קופרודוקציה
|-
| rowspan="2" |2003
|守護妖精ミシェル
| rowspan="4" |
|-
|Detective Ffacce
|-
|2006
|TalesWeaver
|-
| rowspan="2" |2007
|Tenvi
|-
|Robotech: The Shadow Chronicles
|Harmony Gold USA
|-
|2008
|Metal Fighter T-Boys
| rowspan="8" |
|-
|2011
|Tazza
|-
|2012
|מייפל סטורי: XENON
|-
| rowspan="2" |2013
|מייפל סטורי: ROOTABYSS
|-
|מייפל סטורי: CYGNUS
|-
| rowspan="2" |2014
|מייפל סטורי: BEAST TAMER
|-
|Mystic Fighter
|-
|2015
|ROBOTEX
|-
| rowspan="2" |2016
|Flowering Heart
|Busan DR, ברידג'
|-
|LaTale: Demigod
| rowspan="3" |
|-
|
|Terror Man
|-
|2017
|Elsword: El Priestess
|-
|2022
|The Rising of the Shield Hero (盾の勇者の成り上がり) (עונה 2<ref></ref>)
|Kinema Citrus (株式会社キネマシトラス) 
|}

== קישורים חיצוניים ==
* 

== ביאורים ==

== הערות שוליים ==

קטגוריה:אולפני הנפשה
קטגוריה:חברות דרום קוריאניות
קטגוריה:חברות אנימה
יעקב סגיב

יעקב סגיב (נולד בפברואר 1945) הוא פרופסור לכימיה במכון ויצמן למדע, חתן פרס קוולי לשנת 2022.

==ביוגרפיה==
יעקב סגיב נולד בשנת 1945 ביאשי שברומניה, בשם ינקו מררו, בן יחיד להורים ניצולי השואה. בגיל שנתיים עבר עם משפחתו לעיר רומאן שבחבל מולדובה. בשנת 1961 עלה לישראל עם משפחתו, והם השתקעו בפרדס חנה. בשנת 1964, עם סיום לימודיו בתיכון, התגייס לחיל התותחנים, ובשנת 1966 השתחרר משירות חובה בצה"ל. בשירות המילואים לחם במלחמת ששת הימים ובמלחמת יום הכיפורים.

בשנת 1969 קיבל תואר ראשון בכימיה ובפיזיקה מהאוניברסיטה העברית בירושלים. עוד לפני סיום לימודיו, בקיץ 1968, השתתף בתוכנית קיץ של מכון ויצמן למדע בהדרכתו של ד"ר אמנון יוגב. פעילות זו הניבה את המאמר המדעי הראשון שסגיב נמנה עם החתומים עליו. הוא המשיך בלימודים במכון ויצמן למדע, ובשנת 1976 קיבל תואר דוקטור לכימיה, על עבודה בהדרכתם של אמנון יוגב ויהודה מזור. את הפוסט דוקטורט עשה במכון מקס פלנק לכימיה ביו-פיזיקלית בגטינגן שבגרמניה, בהדרכתו של הנס קון. בעבודתו שם הניח את היסודות לתחום המחקר של התארגנות עצמית של חד-שכבות מולקולריות.

בספטמבר 1978 שב לישראל והצטרף לסגל מכון ויצמן למדע. במעבדתו שם ביסס את תחום המחקר של התארגנות עצמית של חד-שכבות מולקולריות במאמרים שפרסם בשנת 1983. בשנת 2004 מונה לפרופסור מן המניין במחלקה לכימיה מולקולרית ולמדע חומרים.

===הוקרה===
בשנת 2005 זכה בפרס הצטיינות מהחברה הישראלית לכימיה.

בשנת 2010 זכה בפרס קולטהוף לכימיה מהטכניון.

בשנת 2022 קיבל (יחד עם הפרופסורים ג'ורג' ויטסידס מאוניברסיטת הרווארד, דייוויד אלארה מאוניברסיטת המדינה של פנסילבניה וראלף נוזו מאוניברסיטת אילינוי באורבנה-שמפיין) בפרס קוולי, על "עבודתו החלוצית בתחום ההתארגנות העצמית של חד-שכבות מולקולריות על-גבי משטחים מוצקים אשר מאפשרת לשלוט ולהשפיע על תכונות פני שטח".

===חיים אישיים===
נישא בשנת 1968, ולזוג נולדו שני ילדים. לאחר שהתגרש נישא בשנית למי שהייתה דוקטורנטית שלו, רבקה מעוז, שהמשיכה כשותפתו למחקר.

==קישורים חיצוניים==

* [https://www.kavliprize.org/jacob-sagiv-autobiography BUILDING WITH MOLECULES AS TOLD BY JACOB SAGIV], The Kavli Prize
* 

==הערות שוליים==

קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:כימאים ישראלים
קטגוריה:סגל מכון ויצמן למדע: כימיה
קטגוריה:ישראלים ילידי רומניה
קטגוריה:עולים בשנות ה-1960
קטגוריה:ישראלים שנולדו ב-1945
מיכאילו מודריק

מיכאילו פטרוביץ' מודריק (באוקראינית: Михайло Петрович Мудрик; נולד ב-5 בינואר 2001 בקרסנוהרד שבאוקראינה) הוא כדורגלן אוקראיני המשחק בעמדת קשר הכנף בקבוצת צ'לסי מהפרמייר ליג ובנבחרת אוקראינה.

== קריירת מועדונים ==
מודריק גדל במחלקות הנוער של מטאליסט חרקוב, דניפרו דניפרופטרובסק ושחטאר דונצק.

ב-1 במרץ 2019 הושאל למשך חצי עונה משחטאר דונצק לארסנל קייב מליגת העל האוקראינית. ב-3 במרץ ערך את הופעת הבכורה שלו במועדון, בניצחון 0–1 על אולימפיק דונצק במסגרת המחזור ה-20 בליגה לעונת . בסך הכל ערך עשר הופעות ליגה במהלך תקופת ההשאלה שלו במועדון.

ב-12 ביולי 2020 ערך את הופעת הבכורה שלו בשחטאר דונצק, בניצחון 2–4 על דסנה צ'רניהיב במסגרת ליגת העל האוקראינית לעונת .

ב-6 באוגוסט 2020 הושאל למשך עונה אחת לדסנה צ'רניהיב מליגת העל האוקראינית. ב-22 באוגוסט ערך את הופעת הבכורה שלו במועדון, בניצחון 1–3 על זוריה לוהנסק במסגרת המחזור הראשון בליגה לעונת . הוא ערך עשר הופעות ליגה במדי המועדון במהלך תקופת ההשאלה, וב-8 בינואר 2021 חזר לשחטאר דונצק. סך הכול כבש כבש תשעה שערי ליגה במדי הקבוצה.

=== צ'לסי ===
ב-15 בינואר 2023 חתם בצ'לסי לשבע וחצי שנים בתמורה לכ-100 מיליון אירו. הוא ערך את הופעת הבכורה שלו ב-21 בינואר, בתיקו 0-0 מול ליברפול. ב-2 באוקטובר 2023 כבש את שער הבכורה שלו בקבוצה בניצחון 0–2 על פולהאם.

== קריירה בינלאומית ==
ב-1 ביוני 2022 ערך מודריק את הופעת הבכורה שלו בנבחרת אוקראינה, בניצחון 1–3 על נבחרת סקוטלנד במסגרת מוקדמות מונדיאל 2022. את שער הבכורה שלו כבש ב-17 באוקטובר 2023 בניצחון 1–3 על נבחרת מלטה.

נכלל בסגל נבחרת אוקראינה לטורניר יורו 2024.

== תארים ==
;שחטאר דונצק
הסופר קאפ האוקראיני (1): 2021/2022
* אליפות אוקראינה (2): 2019/2020, 2021/2022

== קישורים חיצוניים ==

== הערות שוליים ==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני שחטאר דונצק
קטגוריה:כדורגלני ארסנל קייב
קטגוריה:כדורגלני דסנה צ'רניהיב
קטגוריה:כדורגלני צ'לסי
קטגוריה:כדורגלני נבחרת אוקראינה
קטגוריה:כדורגלני יורו 2024
קטגוריה:ספורטאים זרים באנגליה
קטגוריה:אוקראינים שנולדו ב-2001
פפירוס ישמעאל

פפירוס ישמעאל הוא פפירוס עברי בן ארבע שורות מקוטעות מתקופת בית ראשון שהתגלה בבית פרטי במונטנה אשר בארצות הברית. הפפירוס נפתח במילים: "לישמעאל תשל[ח]...".

== היסטוריה ==
תצלום הפפירוס נחקר על ידי הפלאוגרפית, ד"ר עדה ירדני, בשנת 2018 בסמוך לפטירתה. לאחר פטירתה הועבר התצלום לידיו של שמואל אחיטוב. בעקבות חקירה מודיעינית של יחידת מניעת השוד של רשות העתיקות, התגלה כי הפפירוס המקורי נמכר על ידי אוצר מוזיאון רוקפלר בשעתו, יוסף סע'אד ועל ידי חליל איסכנדר קנדו, סוחר עתיקות פלסטיני מבית לחם, שהיה מעורב בעסקאות רבות הקשורות במגילות מדבר יהודה. הפפירוס נרכש בידי אזרחית אמריקאית ב-1965 והוא נשמר בזכוכית בארון ביתה בארצות הברית. עם פטירתה ירש בנה את הפפירוס. לאחר מאמץ מודיעיני הגיעו פקחי רשות העתיקות אל הבן היורש. הבן הוטס לישראל לביקור בהיכל הספר ושם הוצגה בפניו יכולת השימור הגבוהה של מומחי המוזיאון לממצאים עתיקים. בעקבות הביקור הוא הסכים להעביר את הממצא לידי ישראל. הפפירוס שוכן עתה במוזיאון ישראל.

הכתב שבו נכתב הפפירוס תוארך למאות השביעית או השישית לפני הספירה, עת רווחה ידיעת הכתיבה והקריאה בממלכת יהודה. הערכת רשות העתיקות היא שהפפירוס נמצא בחפירות השוד שערך קנדו במערות במדבר יהודה.

הפפירוס פורסם לידיעת הציבור הרחב ב־7 בספטמבר 2022 ונחשף ב"כנס מדבר יהודה" שארגנה רשות העתיקות במוזיאון ארצות המקרא ירושלים ב-15 בספטמבר 2022.

== ראו גם ==

* רשימת כתובות כנעניות וארמיות

== קישורים חיצוניים ==

* 
* 

ישמעאל
קטגוריה:מוזיאון ישראל: ארכאולוגיה
קטגוריה:כתובות בעברית עתיקה
פירוקינזיס

פירוקינזיס (הלחם של πῦρ, אש ו-κίνησις, תנועה) הוא יכולת על-טבעית לייצר אש ולשלוט בה בכוח המחשבה. פירוקינזיס מוצג לעיתים במופעי בידור של קוסמים ונחקר כביכול במסגרת פאראפסיכולוגיה. קיומו של פירוקינזיס אינו מוכר על ידי המדע, והוא מהווה בעיקר אלמנט בידורי או ספרותי, המופיע בספורת פנטזיה ומדע בדיוני. 
פירוקינזיס מופיע רבות בספרות, קומיקס וקולנוע. גיבורי על ונבלי על רבים מוכרים בזכות שליטה באש. המנוח "פירוקינזיס" (אנגלית: Pyrokinesis) הוא מודרני והופיע לראשונה ב-1980 בספרו של סטיבן קינג Firestarter . הוא נגזר למעשה מהמונח טלקינזיס.

== בפאראפסיכולוגיה ==

למרות היעדר אישוש מדעי לפירוקינזיס, היו שטענו שהם מחזיקים ביכולת, כדוגמת איי. ויליאם אנדרווד .

== בתרבות הפופולרית ==
=== בספרות ===
ישנם מספר דמויות ספרותיות השולטות באש. לדגומה Firestarter (עליו מבוסס הסרט משחקת באש) מעת סטיבן קינג מתאר את סיפורה של ילדה בעלת יכולת פירוקנטית. כך גם דמותה של קארי וייט של אותו הסופר. גנדלף משר הטבעות משתמש בטבעת האש.

=== באנימה ובמאנגה ===
רוי מוסטנג מהסדרת המנגה והאנימה אלכימאי המתכת הוא פירוקינט. בנוסף לרוי יש את קיוג'ורו רנגוקו מקוטל השדים, נאטסו דרגניל מפיירי טייל ומספר דמויות מאקדמיית הגיבורים שלי, וואן פיס ופייר פורס.

=== במשחקי מחשב ===
שליטה באש מופיעה בתור קסם במשחקי מחשב רבים. דמויות רבות משתמשים בשליטה באש בתור נשק. כך לדגומה סקורפיון מזיכיון המורטל קומבט יורק אש על אויביו. במשחקי פנטזיה מבוססי מבוכים ודרקונים, כדגומת באלדורז גייט קיימים קסמים רבים המבוססים על שליטה באלמנט האש. מספר רב של דמויות מזיכיון Final Fantasy שולטים באש. 

=== בקומיקס אמריקני ===
פירוקינזיס הוא אחד היכולת הנפוצות ביותר בקומיקס המופיעה בקרב כמות גדולה של דמויות. בין היתר ניתן למנות את:
* פיירפליי (DC קומיקס)
* לוציפר (DC קומיקס)
* פיירסטורם (DC קומיקס)
* מנטיס (מארוול קומיקס)
* כוכב אש (מארוול קומיקס)
* פירו (מארוול קומיקס)
* מאגמה (מארוול קומיקס)
* גוסט ריידר (מארוול קומיקס)
* הלפיד האנושי (מארוול קומיקס)
* ג'ין גריי/כוח הפניקס (מארוול קומיקס)
* לאמפלייטר (WildStorm)

==ראו גם==
* יורק אש
* הליכה על גחלים
* טלקינזיס

== הערות שוליים ==

קטגוריה:אש
קטגוריה:פאראפסיכולוגיה
קטגוריה:מדע בדיוני
קטגוריה:על-טבעי
משה ניימן

הרב משה ניימן (ה' בתמוז ה'תרט"ז – ט' בטבת ה'תרצ"ג; 8 ביולי 1856 – 7 בינואר 1933) היה רב הונגרי, רבה של , פוסק ומחבר תורני. מחבר שו"ת הלכה למשה.

== ביוגרפיה ==
נולד בפרשבורג, לאביו הרב דוד ניימן לקנבך, ראב"ד בעיר פרשבורג ומגיד שיעור בישיבה. שהיה תלמיד של החתם סופר והכתב סופר, ולאמו ברכה לבית ורטהיימר. למד בישיבת פרשבורג אצל רבו בעל הכתב סופר ואחר כך אצל בנו רבי שמחה בונים סופר. כבר בצעירותו התכתב עם גדולי הדור במשא ומתן של הלכה.. 

בשנת תר"מ, בגיל 24, התמנה רבה של העיירה (זאמבאקרעט) במחוז ז'ילינה, אז בשטח האימפריה האוסטרו-הונגרית וכיום בסלובקיה, תפקיד בו כיהן עד פטירתו.

פרסם בחייו את ספריו הלכה למשה חלק א'<nowiki/>, חידושים על הש"ס (וינה, תרפ"ג), הלכה למשה חלק ב'<nowiki/> (וינה, תרפ"ז), שהוא למעשה חלק השו"ת הראשון. בדיוק שנה לאחר פטירתו הוציאו בני משפחתו את חלק השו"ת השני, הלכה למשה חלק ג (טירנוי, תרצ"ה). בספריו הוא מרבה לשאת ולתת בהלכה עם גדולי הרבנים בהונגריה. לאחרונה ראה אור ספר דרשותיו שי למשה (בני ברק, תשע"ו) מכת"י. פרסם גם מאמרים בכתבי עת תורניים, בהם תל תלפיות.

== לקריאה נוספת ==

* שמעון חיים מיללער, 'הלכה למשה', אפריון, בודפשט תרפ"ד, עמ' 83–84 
* יצחק יוסף כהן, חכמי הונגריה והספרות התורנית בה, מכון ירושלים תשנ"ז, עמ' 171, 462–463

== הערות שוליים ==

קטגוריה:רבנים הונגרים
קטגוריה:מחברי ספרי שו"ת
צפון מקסיקו

צפון מקסיקו (בספרדית: el Norte de México) הוא אזור גאוגרפי במקסיקו, המשתרע על פני 1,054,382 קמ"ר, המהווים כ-53% מסך השטח של מקסיקו.

האזור כולל את המדינות באחה קליפורניה, באחה קליפורניה הדרומית, צ'יוואווה, קואווילה, דורנגו, נואבו לאון, סינלואה, סונורה וטמאוליפס, שש מהן גובלות עם ארצות הברית.<ref></ref>

== תרבות ==
תרבות האזור שונה מהתרבות במרכז ובדרום מקסיקו. אוכלוסיית צפון מקסיקו היא בדרך כלל שמרנית יותר בנושאים כמו הפלות, נישואים חד מיניים ולגליזציה של מריחואנה, אך ליברלית יותר בנושאים כמו עסקים או טכנולוגיה. בנוסף מתייחד הצפון ביחס לאזורים האחרים בכך שתושביו מזדהים יחסית יותר עם המורשת הספרדית שלהם.

== קישורים חיצוניים ==

==הערות שוליים==

קטגוריה:מקסיקו: גאוגרפיה
טובין מסה

טובין מסה (באנגלית: Tobin Mesa) היא מסה (הר שולחן) גדולה ברכס מסה, באזור חוף פנל של ארץ ויקטוריה, שבאנטארקטיקה.

טובין מסה ממוקמת בין פיין מסה (שמצפון לטובין מסה) לבין גייר מסה (שמדרום לטובין מסה).

== היסטוריה ==
=== מקור השם ===

המחלקה הצפונית של משלחת הסקר הגאולוגי האנטארקטי של ניו זילנד (the Northern Party of New Zealand Geological Survey Antarctic Expedition (בראשי תיבות: NZGSAE)) אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה להר את שמו.

ההר נקרא על שם ג'יימס טובין, שהיה סוקר במשלחת הסקר הגאולוגי האנטארקטי של ניו זילנד.

טובין
טובין
טובין
מנהיג המפלגה השמרנית (הממלכה המאוחדת)

מנהיג המפלגה השמרנית (באנגלית: Leader of the Conservative Party; רשמית "מנהיג המפלגה השמרנית והיוניוניסטית") היא המשרה הבכירה ביותר בשורות המפלגה השמרנית הבריטית. רישי סונאק, שכיהן בעבר כראש ממשלת הממלכה המאוחדת מכהן בתפקיד זה החל מ-24 באוקטובר 2022, בעקבות ניצחונו בבחירות המקדימות לראשות המפלגה . קודמתו, ליז טראס, התפטרה מראשות המפלגה ב-20 באוקטובר 2022, 45 יום לאחר בחירתה.

מאז הקמת המפלגה ב-1834 עד שנת 1922, לא הוענק למנהיג המפלגה השמרנית תפקיד רשמי; מנהיג המפלגה כיהן בפרלמנט ואם כיהן גם כראש ממשלה, מעמדו היה גבוה יותר. אולם לא היה תפקיד רשמי של "מנהיג השמרנים" עד לשנת 1922. החל מ-1922, מנהיג המפלגה השמרנית נבחר באופן רשמי, גם אם המפלגה נמצאה באופוזיציה. בתחילה, מנהיג המפלגה מונה על ידי חברים בכירים אחרים במפלגה. תהליך זה עבר בהדרגה דמוקרטיזציה בסוף המאה ה-20. בשנת 1965, המינוי נקבע בהצבעה של חברי המפלגה בפרלמנט, ובשנת 1998 נפתחה בפני כל חברי המפלגה אפשרות להכריע בין שני המועמדים האחרונים שנבחרו על ידי חברי הפרלמנט, כאשר המועמדים נדרשו לאסוף מאה חתימות. תחת חוקי המפלגה, חבריה יכולים להצביע להנהגת המפלגה גם אם אינם אזרחי הממלכה המאוחדת, אינם חיים בבריטניה ואין להם זכות הצבעה בבחירות הכלליות.

נכון לספטמבר 2022, שלוש ממנהיגות המפלגה היו נשים: מרגרט תאצ'ר, תרזה מיי וליז טראס, כולן כיהנו גם כראש ממשלה. רישי סונאק היה למנהיג המפלגה הראשון ממוצא דרום אסייתי.

==ראו גם==
*מנהיג מפלגת הלייבור (הממלכה המאוחדת)
==קישורים חיצוניים==

* 

מנהיגים
קטגוריה:פוליטיקאים בריטים
דרום תאילנד

דרום תאילנד (בתאית: ประเทศไทยภาคใต้) הוא אזור גאוגרפי המהווה את הקצה הדרומי של תאילנד.

== גאוגרפיה ==
אזור דרום תאילנד ממוקם בחצי האי המלאי ומשתרע על פני 70,713 קמ"ר. הנהר הגדול ביותר בדרום תאילנד הוא נהר הטפי אשר עובר במחוז סוראט תאני. האגם הגדול ביותר בדרום תאילנד הוא אגם סונגקלה אשר משתרע על פני 1,040 קמ"ר.

הפסגה הגבוהה ביותר בדרום תאילנד הוא הר קאו לאנג שגוהו 1,815 מטרים מעל פני הים.

במהלך עידן הקרח האחרון נוצרו בדרום תאילנד איים כמו איי פי פי ומפרץ פאנג נגה.

האזורים המיוערים בדרום תאילנד משתרעים בסך הכל על פני כ-17,964 קמ"ר.<ref name="RFD"></ref>

== ערים גדולות ==
העיר [[האד-יאי היא העיר הגדולה ביותר בדרום תאילנד]]
{| class="wikitable sortable"
! bgcolor="#efefef" |#
! bgcolor="#efefef" | שם העיר
! bgcolor="#efefef" | אוכלוסיית העיר
! bgcolor="#efefef" | אוכלוסיית המטרופולין
|-
| 1.
| האד-יאי
| 
| 
|-
| 2.
| סוראט טהאני
| 
| 
|-
| 3.
| נאקון סי תאמאראט
| 
| 
|-
| 4.
| פוקט
| 
| 
|-
| 5.
| סונגחלה
| 
| 
|-
| 6.
| יאלה
| 
|
|-
| 7.
| טראנג
| 
|
|-
| 8.
| קו סמוי
| 
|
|-
| 9.
| קו הונג
| 43.989
| 
|-
| 10.
| פאטאני
| 
|
|}

== קישורים חיצוניים ==

==הערות שוליים==

קטגוריה:תאילנד: גאוגרפיה
היא הולכת בדרכים

היא הולכת בדרכים הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1985 חברת התקליטים הד ארצי, והוא נכלל כרצועה הראשונה באלבום הבכורה של הזמר, "אולארצ'יק".

== רקע והשמעה ==
השיר נכתב, הולחן והופק על ידי אולארצ'יק. קרדיט נוסף להפקתו נזקף לאיתן גדרון, שעבד עם אולארצ'יק גם בשירו הקודם, "בא לשכונה בחור חדש". במקור הציע אולארצ'יק את השיר לעפרה חזה, אולם היא סירבה לקבל אותו בטענה שהוא לא מתאים למנעד הקולי שלה. לימים ביצעו אולארצ'יק וחזה את השיר בדואט במסגרת התוכנית בשידור חי עם דן שילון לכבוד יום העצמאות ה-47 למדינת ישראל.

השיר הוצג כמועמד לכניסה למצעד הפזמונים השבועי של רשת ג' ב-29 בינואר 1985. בשבוע לאחר מכן דורג במקום ה-21. ב-12 במרץ עלה למקום הראשון, שם שהה שבוע אחד בלבד. ב-9 באפריל יצא מהמצעד לאחר תשעה שבועות רצופים בהם צעד בו. במצעד הפזמונים של שנת ה'תשמ"ה הגיע השיר למקום ה-28.

== מיקומי שיא ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי איתן גדרון
קטגוריה:שירים שהופקו על ידי אלון אולארצ'יק
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
אוזי ודריקס

אוזי ודריקס (באנגלית: Ozzy & Drix) היא סדרת טלוויזיה אמריקאית מונפשת המבוססת על הסרט "אוסמוזיס ג'ונס" משנת 2001, שעלילתה מתמקדת באוסמוזיס "אוזי" ג'ונס, תא דם לבן חצוף ואימפולסיבי, ודריקס, כמוסה נגד הצטננות, שנלחמים בחיידקים ובווירוסים בתוך גופו של הקטור קרוז, נער מתבגר. הסדרה מתרחשת בגרסה מסוגננת של גוף האדם, הדומה לעיר שבה חיים מיקרואורגניזמים ותאים אנתרופומורפיים.

הסדרה הופקה על ידי Conundrum Entertainment ו-Warner Bros. Animation, ושודרה בערוץ The WB כחלק מהרצועה "Kids' WB" במשך שתי עונות ו-26 פרקים משנת 2002 ועד לשנת 2004. בישראל הסדרה שודרה בערוץ לוגי בדיבוב עברי בשנת 2005.

==סקירה==

==רקע עלילתי==
עם תחילת הסדרה, נאלצים אוסמוסיס "אוזי" ג'ונס (פיל למאר), תא דם לבן בעל אישיות אימפולסיבית ונטייה לאתגר את הממונים עליו, ודריקס (ג'ף בנט), כמוסה מרובעת וקפדנית נגד הצטננות, לרדוף אחר חיידק השנית (טים קארי). במהלך מרדפם, השלושה נשאבים על ידי יתוש מהגוף המארח שלהם, פרנק דה-טור (ג'ף בנט), ומועברים לגופו של נער מתבגר בשם הקטור קרוז (ג'סטין קאודן). לאחר שהביסו את החיידק ונאלצו להתמקם בביתם החדש, אוזי ודריקס נשכרים כחוקרים פרטיים, נשבעים להגן על בריאותו של הקטור ולהדריכו לאור חוויותיו כמתבגר טיפוסי.

בין אנסמבל הדמויות המשניות נכללות מריה אמינו (טאסיה ולנזה), שוטרת ותאת דם לבנה שהופכת למושא אהבתו של דריקס; ראש העיר הצעיר פול ספרימן (אלנה אובאך), שמנהל את עיר "הקטור"; המפקד גלוטאוס (ג'ים קאמינגס), תא שריר חמור-סבר המשמש כמפקד המשטרה וכמפקדה של מריה; אלן פאטלה (ויוויקה א. פוקס), עורכת דין שעוזרת לתאים למצוא בתים ב"הקטור", ומי שהופכת למושא אהבתו החדשה של אוזי; ויועצי תאי המוח (פאט פריילי), יועצים שעוזרים לראש העיר ספרימן לנהל את העיר עקב אי-כשירותו בתפקיד.

דמויות נוספות אף כוללות את החפרפרת (ג'פרי טמבור), סוכן חשאי לשעבר שמחזיק במידע סודי על המתרחש בתוך הקטור; דנדר (פרנק ולקר), חיידק-כלב המחמד של דריקס, שנוצר מהרוק של אונו, כלבו של הקטור; כריסטין קולצ'וק (קימברלי ברוקס), חברתו לספסל הלימודים ומושא אהבתו של הקטור; טראוויס לום (רוב פולסן), חברו הטוב ביותר של הקטור; ארנסט סטרפינגר (בראד גארט בעונה 1; קאמינגס בעונה 2), חיידק והאנטגוניסט הראשי, שמשתמש בחבורת חיידקים ווירוסים על מנת לבצע את עבודתו המלוכלכת; והוריו של הקטור, מר וגברת קרוז (אלנה אובאך וג'ו לאלה), שדואגים לשלומו של הקטור.

בניגוד לסרט המקורי ממנו נוצרה, הסדרה הונפשה לחלוטין ולא הכילה סצנות בלייב אקשן. בנוסף, הסדרה הותאמה יותר לצופים צעירים מבחינת אינסטנסיביות והומור. דמויותיהם של אוזי ודריקס לוהקו מחדש; כשאת כריס רוק החליף למאר ואת דייוויד הייד פירס החליף בנט. במספר פרקים, המפיק רון מייריק שילב צילומים מהסרט המקורי, כגון הדמיית התנועה בתוך גוף האדם, פנים הפה והסכר שנפרץ באמצעות נזלת.

==הפצה==
===מדיה ביתית===
כל פרקי הסדרה הופצו בפורמט DVD ב-20 ביוני 2017.

==קישורים חיצוניים==
* 

* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות פעולה אמריקאיות
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:סדרות נעורים אמריקאיות
קטגוריה:סדרות טלוויזיה המבוססות על סרטים
קטגוריה:האחים וורנר הנפשה: סדרות טלוויזיה
ספרי צמרת

ספרי צמרת היא הוצאה לאור ישראלית, המספקת שירות של הוצאה לאור במימון המחבר. 

== היסטוריה ==

הוצאת צמרת נוסדה ב-1981 על ידי משה ראובני. בראשית דרכה התמחתה ההוצאה בספרי ילדים ולאחר מכן עברה גם לענפי ספרות אחרים.

הוצאת צמרת עוסקת גם ביח"ץ של הספרים ובפרסום בעיתונות ובטלוויזיה.

צמרת מוציאה ספרים בארבעה פורמטים: מודפס, דיגיטלי, גרסה להדפסה ביתית וגרסת שמע.

בשנים האחרונות צמרת מוציאה גם משחקי קופסה.

== ספרים בולטים שיצאו לאור בהוצאה ==

* משה קצב, זיכרונותיו של נשיא המדינה, 2022.
* עפרה גלברט-אבני, סדרת "ניצנים" (10 ספרים); 1989–1991.
* יורם טהרלב, אי-טי הצב האיטי בעולם 1996.
* משה אלעד, סערת עלי ארצי, 2021.
* חגי רזניק, החברה החדשה, 2021.
* דורית שביט, דיפלומט בחצאית, 2018.
* מאיר כרמון, ארץ הילדים הבודדים, 2013.
* יהודה גיל, האיראנים בפריז, 2021.
* דני ואזנה, מהפכה וצדק, 2015.

== קישורים חיצוניים ==
* 
* 
* 
* 
* 

== הערות שוליים ==

קטגוריה:הוצאות ספרים בישראל
משה דאשקולה גירונדי

רבי משה בר שלמה דאשקולה גירונדי היה משורר ספרדי שחי בסוף המאה ה-13, אחיינו ותלמידו של רמב"ן.

== חייו ==
לא ידועים פרטים על חייו של רבי משה, ככל שידוע הוא שהיה אחיינו של רמב"ן (אביו שלמה היה אחיה של אשת הרמב"ן) ותלמידו.

הרמב"ן באגרתו מירושלים (1267) מספר לבנו נחמן על ירושלים החרבה, בסיום המכתב הוא כותב:

אליעזר לנדסהוטה שיער שהתפילה על חורבות ירושלים המיוחסת לרמב"ן היא התפילה שחיבר רבי משה, ח"ד שעוועל סייג את דבריו שרק חלק מהתפילה של רבי משה בן שלמה.

פיוט נוסף של רבי משה גירונדי הוא פיוט לפורים בשם "שיר אהבה חדש שירו לאל נאמן". הפיוט נקלט במנהגי אשכנז, ארגיל רומניה ופרובנס. בכותרת פיוט זה נכתב השם "משה בר שלמה בר מאיר סשקולה", גרוס משער שהכוונה לעיר אסקולה שבצרפת.

צונץ טען ששמו גירונדי על סמך כתב יד בו נכתב "דון משה סשקולא ז"ל גירונדי", צונץ ייחס לו גם את הפיוט "המן נלחץ ומרדכי נושע", טובה רוזן וישראל רוזן הוכיחו ממספר קולפונים שייחוס פיוט זה לרבי משה גירונדי הוא שגוי ומחברו האמיתי הוא רבי משה אבן עזרא.

פיוט נוסף הוא "מחדשי שיר כעת חדשו שיר חדש".

רבי משה גירונדי חיבר גם רשות לנשמת בשם "מחשב תבונתי". חיים שירמן, ייחס פיוט רשות זה לרבי משה אבן עזרא, ובעקבותיו זו הייתה הדעה המקובלת שנים רבות. טובה רוזן טענה שזיהויו של שירמן התבסס רק על סמיכות בכתב יד לפיוט אחר שלו, אך לדעתה לזיהוי זה אין שחר. בכתב יד אחר יוחסה הרשות למחבר הפיוט "שיר אהבה חדש" שמחברו הוא רבי משה גירונדי. בכתב יד זה נמצאו עוד שני פיוטים, "אמרו מליצי לצבי" ו"כל עץ יער", שלושת הפיוטים נדפסו על ידי רוזן.

== לקריאה נוספת ==
* טובה רוזן, "ממשה (אבן עזרא) עד משה (ד'אשקולה גירונדי)", בתוך: רויטל ושמואל רפאל-ויוונטה (עורכים), רבבות לאפרים: קובץ מחקרים בספרות עם ישראל, אוניברסיטת בר-אילן 2018, עמ' 49–59.
* בנימין בר־תקוה, סוגות וסוגיות בפיוט הפרובנסלי והקטלוני, הוצאת אוניברסיטת בן-גוריון בנגב, באר־שבע תשס"ט עמ' 42.

== הערות שוליים ==

קטגוריה:יהודים ספרדים
קטגוריה:פייטני פרובנס וקטלוניה
גלים גלים

גלים גלים הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1985 חברת התקליטים הד ארצי, והוא נכלל כרצועה השלישית באלבום הבכורה של הזמר, "אולארצ'יק".

== רקע והשמעה ==
השיר נכתב והולחן על ידי אולארצ'יק, והופק על ידי איתן גדרון. זהו שיתוף הפעולה השלישי בין השניים לאחר הוצאת השירים "בא לשכונה בחור חדש" ו"היא הולכת בדרכים". הוא הוצג כמועמד לכניסה למצעד הפזמונים השבועי של רשת ג' ב-7 במאי 1985. בשבוע לאחר מכן דורג במקום ה-23. ב-23 ביולי עלה למקום הראשון, שם שהה שבוע אחד בלבד. ב-27 באוגוסט יצא מהמצעד השבועי לאחר שלושה-עשר שבועות צעידה. במצעד הפזמונים של שנת ה'תשמ"ה הגיע השיר למקום ה-37.

== מיקומי שיא ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי איתן גדרון
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
תיירות חקלאית

קוטג' לינה באזור כפרי בליטא. לינה בחווה היא סוג של תיירות חקלאית.]]
תיירות חקלאית כוללת כל סוג חקלאות שמבוסס על פעילות שנועדה להביא תיירים לחווה.

== סוגים ==
מאמר משנת 2018 סיווג את פעילויות התיירות החקלאית למספר קטגוריות כשכל פעולה שייכת לקטגוריה אחת או יותר: מכירות, חינוך, מגורים, פנאי ובידור.

== יתרונות כלכליים ==
תיירות חקלאית הפכה לאמצעי הכרחי להישרדותן של חוות קטנות רבות. על ידי גיוון הפעילות העסקית, בעלי החווה יכולים להבטיח הכנסה יציבה יותר. הסיבה לכך היא שתיירות חקלאית מתקיימת גם בתקופה בה אין יבול ואין הכנסה. כמה מחקרים מצאו שתיירות חקלאית מועילה לקהילות שנמצאת באזור החווה בה מתקיימת התיירות החקלאית על ידי משיכת תיירים לאזור. כתוצאה מהגידול בכמות האנשים שנמצאים במקום נוצר מקור הכנסה חדש שיכול להועיל לאזורים כפריים הזקוקים להכנסה ממגוון מקורות.

== חקלאות תיירותית בעולם ==
=== איטליה ===
מאז 1985 התיירות החקלאית באיטליה מוסדרת בחוק, תיקון לחוק עבר ב-2006.

החל משנת 2013 מופעלת באיטליה שיטת דירוג וסימון, לחוות שמציעות מקום לינה, בשם "Agriturismo Italia". את הסימון, שמראה חמנייה שבתוכה חווה, מקבלת כל חווה הפעולת בהתאם לחוקים ולתקנות הקיימים. הדירוג מ-1 עד 5 נקבע על פי: רמת הנוחות, מגוון האטרקציות והפעילויות, והסביבה בה נמצאת החווה. שיטת הדירוג הזו מופעלת על ידי משרד החקלאות של איטליה בשיתוף עם אגודות התיירות חקלאית האזוריות והארציות.

=== בריטניה ===
על פי מאמר משנת 2011, תיירות חקלאית הפכה חשובה לכלכלה של החקלאים בצפון-מערב אנגליה, בגלל הצורך במספר מקורות הכנסה.

==קישורים חיצוניים==

* [https://www.gov.il/he/departments/general/tourism-in-the-countryside תיירות במרחב הכפרי], באתר משרד החקלאות ופיתוח הכפר

== הערות שוליים ==

קטגוריה:חקלאות בחברה ובתרבות
קטגוריה:סוגי תיירות
או שאתה שר או שלוקחים אותך מפה

או שאתה שר או שלוקחים אותך מפה הוא סינגל שהוקלט על ידי הלהקה הישראלית טנגו בהשתתפות הזמר אלון אולארצ'יק. את השיר הוציאה לאור בשנת 1985 חברת התקליטים הד ארצי, והוא לא נכלל באלבום אולפן.

== כתיבה והשמעה ==
השיר נכתב והולחן על ידי אולארצ'יק, מיקי שביב ואיתן גדרון, שגם הפיק אותו.

השיר הוצג כמועמד לכניסה למצעד הפזמונים השבועי של רשת ג' ב-26 במרץ 1985. בשבוע לאחר מכן דורג במקום ה-24. ב-4 ביוני עלה למקום השני – המיקום הגבוה ביותר אליו הגיע במצעד. ב-23 ביולי, לאחר שבעה-עשר שבועות צעידה, יצא מהדירוג השבועי. במצעד הפזמונים של שנת ה'תשמ"ה הגיע השיר למקום ה-30.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי איתן גדרון
קטגוריה:סינגלים בהוצאת הד ארצי
Bacilli

Bacilli היא מחלקה טקסונומית של חיידקים, המחלקה כוללת שתי סדרות: Bacillales וLactobacillales. הסדרה כוללת מספר חיידקים ידועים, ביניהם החיידק Bacillus anthracis שגורם לאנתרקס. כמעט כל החיידקים במחלקה הם חיידקים גראם-חיובים.<ref></ref>

== השם ==
השם Bacillus, באות רישית ואותיות נטויות, הוא השם של סוג ספציפי של חיידקים. השם Bacilli, באות רישית אך באותיות לא נטויות, הוא השם של קבוצה טקסונומית של חיידקים הכוללת שני סדרים, שאחד מהם מכיל את הסוג Bacillus. Bacillus בלי אות רישית ובאותיות נטויות, הוא לרוב השם לצורה של חיידקים ולא לסוג.

==קישורים חיצוניים==

== הערות שוליים ==

קטגוריה:מיקרוביולוגיה
The The

דה דה (באנגלית: The The, בתרגום לעברית: ה"א הידיעה ה"א הידיעה) היא להקת סינת'פופ וגל חדש אנגלית שפעלה בעיקר בשנות השמונים והתשעים של המאה ה-20. הלהקה היא למעשה הרכבו של הזמר-יוצר הלונדוני מאט ג'ונסון, חברה הקבוע היחיד של הלהקה והכותב של רוב שיריה – בלהקה היו חברים סך הכל 17 נגנים שונים לאורך השנים, לא כולל מוזיקאים שעשו עם ג'ונסון שיתופי פעולה באלבומיו השונים.

== היסטוריה ==
ג'ונסון הקים את דה דה ב-1979, וחיפש שותפים ללהקתו ב-NME.<ref name=":0"></ref> ג'ונסון הוציא את אלבומו הראשון ב-1982, אולם אלבומה הרשמי הראשון של הלהקה, Soul Mining, יצא רק ב-1983.

אלבומה השני של הלהקה, Infected, יצא ב-1986 ובעל התייחסויות פוליטיות לשלטון תאצ'ר, ביקורת על מעורבות ארצות הברית במזרח התיכון, וכן שירים עם משמעויות פסיכולוגיות. באלבום זה השתתפה גם הזמרת ננה צ'רי בדואט עם ג'ונסון בשיר "Slow Train to Dawn". לאלבום זה לווה סרט של סדרת קליפים לשירים שבוימו בידי טים פופ, שצולם בפרו, בוליביה, ניו יורק ולונדון.<ref name=":0" />

ב-1989 יצא אלבומה השלישי של הלהקה, שבו ניגן גיטריסט הסמית'ס לשעבר ג'וני מאר,<ref></ref> והשתתפה בו הזמרת שינייד או'קונור בשיר "Kingdom of Rain". מאר השתתף גם באלבומה הרביעי והידוע ביותר של הלהקה, Dusk, שיצא ב-1993 ומכיל שירים רבים שהפכו ללהיטים<ref></ref> כגון "Love Is Stronger Than Death" ו-"Slow Emotion Replay".

אלבומה החמישי של הלהקה שיצא ב-1993, Solitude, כולל בעיקרו גרסאות חדשות לשירים קודמים של הלהקה. ב-1995 יצא אלבומה השישי של הלהקה, Hanky Panky, אלבום כיסויים לשיריו של האנק ויליאמס האמריקאי. ב-2000 יצא אלבומה השביעי של הלהקה, NakedSelf.

בסוף שנת 2000 הלהקה תכננה להגיע להופעות בישראל, אולם ההופעות בוטלו עקב המצב הביטחוני.<ref></ref>

בספטמבר 2017, מאט ג'ונסון הודיע שהלהקה תחזור למסע הופעות. מסע ההופעות נפתח בשלוש הופעות בלונדון ביוני 2018 – הופעותיה הראשונות של דה דה מזה 16 שנה – והמשיך להופעות נוספות בארצות הברית ובריטניה ונגמר באוסטרליה באוקטובר אותה השנה.<ref></ref> ב-2024 הלהקה חזרה למסע הופעות נוסף לכבוד צאת האלבום הראשון של הלהקה מאז שנת 2000, Ensoulment.<ref></ref> 

== דיסקוגרפיה ==
* Soul Mining - 1983
* Infected - 1986
* Mind Bomb - 1989
* Dusk - 1993
* Solitude - 1993
*Hanky Panky - 1995
*NakedSelf - 2000
*2024 - Ensoulment<ref></ref>

== ראו גם ==
* הסמית'ס

== קישורים חיצוניים ==
* 
* 
* [https://www.ynet.co.il/articles/0,7340,L-4332301,00.html 20 ל-Dusk: הדיסק שכולן אהבו להגיד שיש להן], שי להב, ynet, 18 בינואר 2013.

== הערות שוליים ==

קטגוריה:להקות בריטיות
קטגוריה:להקות גל חדש
קטגוריה:להקות שהוקמו בשנת 1979
שעשועי כאילו

שעשועי כאילו הוא אלבום האולפן השני של הזמר הישראלי אלון אולארצ'יק. את האלבום הוציאה לאור בשנת 1987 חברת התקליטים הד ארצי. הוא פורסם בשני פורמטים, תקליט ותקליטור בקטלוגים BAN 15236 ו-BAN 16235 בהתאמה. מתוכו יצאו הסינגלים "בחור אנלוגי בעולם דיגיטלי", "הנה קיץ", "כל הליל אני בגנך", "תנסי בקיץ הבא" ו"שעשועי כאילו". האלבום לא הצליח לשחזר את הצלחתו של "אולארצ'יק" ורק סינגל אחד הגיע ל-25 השירים הפותחים של מצעד הפזמונים השבועי של רשת ג'.

את עטיפת האלבום עיצב אלדד זיו.

== רשימת רצועות ==

== קרדיטים ==
* מכונת תופים, כלי הקשה, בס, גיטרות, סינתיסייזרים ושירה: אלון אולארצ'יק
* קולות: גני תמיר ואופירה יוספי
* הפקת מיקס וייעוץ טכני: יזהר אשדות 
* עיצוב עטיפה: אלדד זיו

== הערות שוליים ==

קטגוריה:אלבומי 1987
קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת הד ארצי
אד לאב

אדוארד ה. לאב (באנגלית: Edward H. Love; 24 במאי 1910 – 6 במאי 1996) היה אנימטור אמריקאי שעבד באולפנים שונים בתור הזהב של ההנפשה האמריקאית. הוא ידוע בזכות הנפשת הסרטים הקצרים של אולפני ההנפשה של וולט דיסני. לאב זכה בפרס הזהב בטקס Motion Pictures Screen Cartoonists Awards בשנת 1984.<ref>[https://www.imdb.com/name/nm0522316/awards Ed Love – Awards]. Internet Movie Database.</ref>

== קריירה ==
לאב נולד ב-24 במאי 1910 בטרמונט, פנסילבניה. בשנת 1930, לאב הגיע ללוס אנג'לס ועקב ההשפעות מהשפל הגדול הוא החל לחפש עבודה בשנת 1931. הוא ראה מודעה המחפשת קרטוניסט לדיסני בעיתון המקומי. לאב התעניין, השתמש בספר טלפונים כדי למצוא אנימטור, ולמד איך להנפיש תוך ארבעה חודשים. מלבד כמה ציורים כילד, כל ניסיון ההנפשה שלו כלל רק את אותם ארבעה חודשי למידה. לאב נכנס למשרדו של וולט דיסני, ללא תיזמון מראש, והראה לו דגימת הנפשה בסטופ מושן של מיקי מאוס מנגן בכינור. וולט דיסני היה מרוצה ושכר אותו לעבוד בדיסני בתור אנימטור כבר באותו יום.<ref></ref> לאב קיבל בתחילה 18 דולר לשבוע והנפיש את גופי ופלוטו בתדירות גבוהה יותר מאשר דמויות אחרות. דיסני נתנו לאנימטורים שלהם הרבה חופש בכך שנתנו להם את האפשרות אם הם רוצים להוסיף פריימים נוספים. לאב עבד עם ניהול האפקטים אבל לא עם אנימטורים אחרים. לאב עזב את האולפן לאחר שהשתתף בשביתת האנימטורים של דיסני בשנת 1941. באותה תקופה לאב הרוויח 50 דולר לשבוע.

לאב, יחד עם עובדי דיסני לשעבר אחרים, הוצעו משרות בסטודיו להנפשה של מטרו גולדווין מאייר. שם הוא עבד ביחידה של טקס אייברי עד 1946. ב-MGM, לאב היה מנפיש של עד 5,600 מתוך סך 8,800 הפריימים לסרט קצר, שהם בערך 4 מתוך 6 דקות של הנפשה. הוא ואנימטורים אחרים הוגבלו ל-480 פריימים בשבוע בלבד, מגבלה שאפשרה ל-MGM לספק פתיחות לאנימטורים חדשים. זה גם הגביל את האנימטורים הנוכחיים מלקבל שכר גבוה יותר, ללא קשר אם הם מייצרים יותר פריימים או לא.<ref></ref> לאחר שהוא פוטר על ידי פרד קווימבי,<ref></ref> לאב עבד בסטודיו וולטר לאנץ הפקות שם התמקד בהנפשת וודי הנקר. עם זאת, ב-1948, מצב הסטודיו של לאנץ ירד במהירות מכיוון שללאנץ לא היה מימון לאולפן, מה שאילץ אותו לסגור אותו ב-1949. לאב לא חזר לאחר פתיחתו מחדש של האולפן.

== קריירה מאוחרת ומותו ==
לאב עזב את תעשיית ההנפשה בשנות ה-50, אך חזר לעבוד בהאנה-ברברה הפקות בשנת 1959 עבור תוכניות הטלוויזיה שלהם, כמו "יוגי דב", "משפחת קדמוני" ו"משפחת סילוני".<ref></ref> הוא גם שימש כאנימטור עבור "DePatie-Freleng Enterprises" בשנות ה-60 וה-70. לאב המשיך לעבוד בתעשייה עד שנות ה-90, כשהוא שימש בעיקר כבמאי הנפשה.

לאב נפטר ב-6 במאי 1996 בולנסיה, קליפורניה בגיל 85.<ref></ref>

== פילמוגרפיה ==
=== סרטים קצרים ===

=== סדרות טלוויזיה ===
* 1960 – משפחת קדמוני
* 1961 – יוגי דב
* 1969 – סקובי-דו, איפה אתה?
* 1981 – הדרדסים
* 1992 – הרפתקאותיו של סוניק הקיפוד (פרק פיילוט)

== קישורים חיצוניים ==

== הערות שוליים ==

קטגוריה:אנימטורים אמריקאים
קטגוריה:דיסני: אישים
קטגוריה:אמריקאים שנולדו ב-1910
קטגוריה:אמריקאים שנפטרו ב-1996
מרכוס אדוארדס

מרכוס אדוארדס (באנגלית: Marcus Edwards; נולד ב-3 בדצמבר 1998 בלונדון שבאנגליה) הוא כדורגלן אנגלי המשחק בעמדת קשר הכנף בקבוצת ספורטינג ליסבון מליגת העל הפורטוגלית.

== קריירת מועדונים ==
אדוארדס נולד בלונדון שבאנגליה וגדל במחלקת הנוער של טוטנהאם הוטספר. ב-21 בספטמבר 2016 ערך את הופעתו היחידה בקבוצה הבוגרת של המועדון, בניצחון 0–5 על ג'ילינגהאם במסגרת הסיבוב השלישי של גביע הפוטבול ליג לעונת .

ב-15 בינואר 2018 הושאל אדוארדס לנוריץ' סיטי מהפוטבול ליג צ'מפיונשיפ. ב-30 במרץ ערך את הופעתו היחידה במדי המועדון, בהפסד 0–2 לפולהאם במסגרת המחזור ה-39 בליגה לעונת . ב-10 באפריל חזר לטוטנהאם הוטספר.

ב-30 באוגוסט 2018 הושאל אדוארדס למשך עונה אחת לאקסלסיור רוטרדם מליגת העל ההולנדית. ב-1 בספטמבר ערך את הופעת הבכורה שלו במועדון, כשנכנס כמחליף בהפסד 2–4 לדן האג במסגרת המחזור הרביעי בליגה לעונת . ב-18 בינואר 2019 הבקיע את שער הבכורה שלו במועדון, בהפסד 2–3 לוויטסה ארנהם במסגרת המחזור ה-18 בליגה. בסך הכל ערך אדוארדס 25 הופעות ליגה במהלך תקופת ההשאלה שלו במועדון, בהן הבקיע שני שערים.

ב-2 בספטמבר 2019 חתם אדוארס על חוזה לארבע עונות בוויטוריה דה גימארייש מליגת העל הפורטוגלית. הוא שיחק במועדון במשך שלוש עונות, בהן ערך 77 הופעות ליגה והבקיע 17 שערים.

ב-31 בינואר 2022 חתם אדוארדס בספורטינג ליסבון מליגת העל הפורטוגלית. ב-2 בפברואר ערך את הופעת הבכורה שלו במועדון, כשנכנס כמחליף בניצחון 1–4 על בלננסש במסגרת המחזור ה-20 בליגה לעונת . ב-9 במרץ ערך את הופעת הבכורה שלו בליגת האלופות, כשנכנס כמחליף בתיקו 0-0 נגד מנצ'סטר סיטי במסגרת שלב שמינית הגמר לעונת 2021/2022. ב-19 במרץ הבקיע את שער הבכורה שלו במועדון, בניצחון 1–3 על ויטוריה דה גימארייש במסגרת המחזור ה-27 בליגה. בחצי העונה הראשונה שלו במועדון ערך אדוארדס 12 הופעות ליגה, בהן הבקיע שלושה שערים. ב-7 בספטמבר הבקיע אדוארס את שער הבכורה שלו בליגת האלופות, בניצחון 0–3 על איינטרכט פרנקפורט במסגרת שלב הבתים לעונת 2022/2023.

== תארים ==
;ספורטינג ליסבון 
* אליפות פורטוגל: 2023/2024

;נבחרת אנגליה עד גיל 19
* אליפות אירופה עד גיל 19 (1): 2017

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני נוריץ' סיטי
קטגוריה:כדורגלני אקסלסיור רוטרדם
קטגוריה:כדורגלני ויטוריה דה גימארייש
קטגוריה:כדורגלני ספורטינג ליסבון
קטגוריה:אנגלים שנולדו ב-1998
הכוחות המזוינים המלכותיים של ברוניי

הכוחות המזוינים המלכותיים של ברוניי (במלאית: Angkatan Bersenjata Diraja Brunei, בקיצור: ABDB) הם הכוחות הצבאיים של ברוניי. הם מורכבים מכוחות היבשה המלכותיים של ברוניי, הצי המלכותי של ברוניי וחיל האוויר המלכותי של ברוניי.

ראש הכוחות המזוינים המלכותיים של ברוניי הוא המפקד העליון, תואר המוחזק על ידי הסולטאן של ברוניי. הכוחות מנוהלים תחת משרד ההגנה.

הכוחות המזוינים המלכותיים של ברוניי הוקמו ב-31 במאי 1961 בתמיכה בריטית, תאריך זה מצוין מדי שנה כיום הכוחות המזוינים.

== מבנה ==
=== זרועות ===
==== כוחות היבשה המלכותיים של ברוניי ====
כוחות היבשה המלכותיים של ברוניי () הם בגודל חטיבה המורכבת משלושה גדודים וגדוד תמיכה. תפקידם של כוחות היבשה המלכותיים של ברוניי הוא לשמור על ביטחון ברוניי ולהגן על ריבונות המדינה. תחום האחריות העיקרי של כוחות היבשה הוא להתנגד לכל איום מתוך המדינה או מחוצה לה ולשמור על שלום וביטחון במדינה. כוחות היבשה המלכותיים של ברוניי הם הגדולים מבין הכוחות המזוינים.

==== חיל האוויר המלכותי של ברוניי ====
חיל האוויר המלכותי של ברוניי () הוא כוח קטן המבוסס בעיקר על מסוקים שתפקידו לתמוך בשאר הזרועות של הכוחות המזוינים ולהגן על המרחב האווירי של ברוניי. החיל הוקם בשנת 1965 ומורכב ממגוון מסוקים, כולל: 10 בל 212 ו-4 סיקורסקי S-70.

בנוסף יש לחיל האוויר כ-4 מטוסי אימון מסוג Pilatus PC-7 ומטוס תובלה IPTN CN-235. ב-7 באוקטובר 2014, ברוניי רכשה מטוס תובלה מסוג יחיד מסוג C-130J עם חלקי חילוף ותמיכה לוגיסטית תמורת 343 מיליון דולר.

==== הצי המלכותי של ברוניי ====
הצי המלכותי של ברוניי () הוא כוח ההגנה הימי של ברוניי. מדובר בכוח קטן אך מצויד היטב יחסית שאחריותו העיקרית היא לבצע משימות חיפוש והצלה ולהרתיע ולהגן על מימי ברוניי מפני תקיפות של כוחות ימיים.

== גיוס ==
רק אזרחי ברוניי ממוצא מלאי רשאים להתגייס לכוחות המזוינים המלכותיים של ברוניי. שירות צבאי אינו חובה לאף פלח באוכלוסייה, אין גיוס חובה. גם נשים וגם גברים משרתים בצבא.

==קישורים חיצוניים==

* 

קטגוריה:ברוניי: צבא וביטחון